Úradný vestník L 138 , 22/05/2001 S. 0031 - 0035



Rozhodnutie Komisie zo 4. mája 2001 stanovujúce veterinárne podmienky a veterinárne osvedčenie na dovoz vajec bez obsahu špecifikovaných patogénov z nečlenských krajín a ktorým sa ustanovuje zoznam nečlenských krajín, z ktorých členské štáty povolia dovozy takýchto vajec (oznámené pod číslom dokumentu C(2001) 1174) (Text s významom pre EHP) (2001/393/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/539/EHS z 15. októbra 1990 o veterinárnych podmienkach, ktorými sa riadi obchodovanie a dovozy z tretích krajín hydiny a násadových vajec vo vnútri spoločenstva [1], naposledy zmenenú a doplnenú smernicou 1999/90/ES [2], a najmä na jej články 23, 24 ods. 2, 26 a 27a, keďže: (1) vajcia bez obsahu špecifikovaných patogénov (SPF) sú násadové vajcia, ktoré sa používajú na diagnostické postupy v laboratóriách, na produkciu a skúšanie vakcín a na výskum a farmaceutické účely a musia byť označené pečiatkou; (2) nariadenie Rady (EHS) č. 2782/75 z 29. októbra 1975 o produkcii a obchodovaní s násadovými vajcami a s hydinovými kurčatami z hospodárskych dvorov [3] stanovuje požiadavky na označovanie násadových vajec a jeho vykonávacie nariadenie Komisie (EHS) č. 1868/77 [4], stanovuje podrobné pravidlá uplatňovania týkajúce sa najmä označovania násadových vajec; (3) SPF vajcia nie sú vhodné na ľudskú spotrebu; (4) SPF vajcia ako také nie sú špecificky definované v legislatíve spoločenstva a z tohto dôvodu sa musí určiť špecifická definícia; (5) SPF vajcia sa musia produkovať v súlade s platným Európskym liekopisom [5], v ktorom sú tieto požiadavky definované; (6) tieto zvláštne charakteristiky musia zabrániť zavlečeniu moru hydiny, pseudomoru hydiny a iných závažných chorôb hydiny do spoločenstva za podmienky, že sa uplatňujú všetky ostatné ustanovenia tohto rozhodnutia; (7) členské štáty majú v úmysle dovážať vajcia SPF z krajín, ktoré sa nepovažujú za krajiny bez výskytu pseudomoru hydiny a moru hydiny, avšak môžu pre tento špecifický produkt poskytnúť uspokojivé veterinárne záruky; (8) SPF vajcia sa môžu používať iba v zariadeniach, v ktorých sa musia zničiť alebo inak spracovať po použití takým spôsobom, aby sa zamedzilo akémukoľvek riziku šírenia choroby; (9) musí sa vypracovať osvedčenie o zdravotnom stave zvierat pre túto kategóriu vajec a zodpovedajúci zoznam nečlenských krajín, ktoré majú povolené používať toto osvedčenie pre vývozy takýchto vajec do spoločenstva; (10) opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Pre účely tohto rozhodnutia sa bude uplatňovať nasledujúca definícia: "Vajcia bez obsahu špecifikovaných patogénov (SPF)" sú násadové vajcia uvedené v článku 2 ods. 2 smernice Rady 90/539/EHS, ktoré pochádzajú "z kŕdľov kurčiat bez výskytu špecifikovaných patogénov" popísaných v Európskom liekopise a ktoré sú určené len na diagnostické, výskumné alebo farmaceutické účely. Článok 2 1. Členské štáty povolia dovoz SPF vajec z nečlenských krajín alebo z častí nečlenských častí uvedených v prílohe I za predpokladu, že spĺňajú požiadavky zodpovedajúceho osvedčenia o zdravotnom stave zvierat uvedeného v prílohe II a že budú sprevádzané takýmto osvedčením, ktoré bude riadne vyplnené a podpísané. 2. Členské štáty povolia dovozy SPF vajec iba vtedy, ak sú označené pečiatkou s označením ISO kódu krajiny a schvaľovacieho čísla prevádzkarne a ak na ich obale budú uvedené tie isté informácie jasne viditeľným a čitateľným spôsobom s uvedením skutočnosti, že zásielka obsahuje tento špecifický produkt; ďalej po dovoznej kontrole musí byť zásielka prepravená priamo do miesta svojho konečného určenia. Takéto označenie musí byť v súlade so všeobecnými požiadavkami pre obchodovanie s vajciami uvedenými v článku 6, naposledy zmeneného a doplneného nariadenia (EHS) č. 2782/75 a taktiež v jeho vykonávacom nariadení (EHS) č. 1868/77. Článok 3 Nepoužité vajcia, všetok obalový materiál a všetky odpadové časti alebo odpadové produkty vajec sa musia po použití spopolniť alebo inak spracovať takým spôsobom, aby sa zamedzilo akémukoľvek riziku šírenia choroby. Článok 4 Toto rozhodnutie sa uplatňuje pre vajcia bez výskytu špecifikovaných patogénov s osvedčením od 30. apríla 2001. Článok 5 Toto rozhodnutie je adresované členským štátom. V Bruseli 4. mája 2001 Za Komisiu David Byrne člen Komisie [1] Ú. v. ES L 303, 31.10.1990, s. 6. [2] Ú. v. ES L 300, 23.11.1999, s. 19. [3] Ú. v. ES L 282, s. 1.11.1975, s. 100. [4] Ú. v. ES L 209, 17.8.1977, s. 1. [5] Tretie vydanie, Rada Európy, 1997. -------------------------------------------------- PRÍLOHA I Nečlenskými krajinami, ktoré majú povolené používať osvedčenie uvedené v prílohe II k tomuto rozhodnutiu pre dovozy vajec bez obsahu špecifikovaných patogénov (SPF) do Európskej, únie, sú tie krajiny, ktoré sú uvedené v časti I prílohy k rozhodnutiu Rady 79/542/EHS. -------------------------------------------------- PRÍLOHA II +++++ TIFF +++++ +++++ TIFF +++++ --------------------------------------------------